***Princo de Mallumo de la lasta skribotablo*** (japane いちばんうしろの大魔王 [Iĉiban Uŝiro no Daimaō]) estas japana mangao kaj animeo, bazitaj sur samnoma mangailustrita romano de Mizuki Ŝotaro ilustrita de Ito Soiĉi.

Intrigo
-------

Ĉefaj eventoj disvolviĝas ĉirkaŭ la lernanto de magia akademio, junulo nomata Saj Akuto. Li eniras la akademion, celante okupi la plej altan politikan postenon en la imperio por plibonigi vivon de la homoj, ŝanĝante la mondon. Tamen dum speciala magia testo de la akademio pri estonta profesio, li estas determinata kiel Princo de Mallumo — ĉefa malamiko de la homaro. Kun tiu malbonega famo li komencas sian lernadon en la akademio, amikiĝante kun strangaj gejunuloj kaj trafante ridindajn embarasajn situaciojn. De komenco al fino komedia etoso de animeo andante anstataŭiĝas per pli seriozaj temoj tiaj kiel amo, amikeco, filozofio kaj simile. Al la fino ankaŭ multiĝas scenoj de magiaj kaj teknikaj bataloj.

Roluloj
-------

### Ĉefaj roluloj

Akuto

* **Saj Akuto** (紗伊 阿九斗 [Sai Akuto])

Sejuo — Kondo Takaŝi; Akaŝi Kaori(infanece)
Akuto kreskis en orfejo, revante iĝi la supera pastro por ŝanĝi la mondon al bono. Li ne kredas je Dioj, nomante ilin "sistemo" kaj "elpensaĵo". En la akademio post antaŭdiro, ke li estos Princo de Mallumo, li penas konvinki homojn, ke tio ne estas vero. Tamen liaj neordinare fortaj magiaj kapabloj devigas ĉiujn pensi alie. Krome, li akceptas drakon Peterhaŭsen, aparteninta al antaŭa Princo de Mallumo, por savi lernantinon de morto.

Ĝunko

* **Hattori Ĝunko** (服部 絢子 [Hattori Ĝunko])

Sejuo — Hikasa Joko
Ĝunko havas egan senton de justeco. Ŝi estas filino de kapo de ninĵa klano. Ĝunko enamiĝas al Akuto, tamen provas frakasi lin de tempo al tempo, kiam rigardas lin kiel danĝeran al la socio. Ŝi havas fratinon Hattori Juko, kiu estas populara idolo. Ŝia avino donas al ŝi la ĉefan glavon de la klano, kiu mem decidas al kiu kaj por kio servi. Ŝi ekpovas eligi ĝin, nur kiam ŝi decidas batali ne kontraŭ Akuto, sed por li.

Keena

* **Soga Keena** (曽我 けーな [Soga Kēna])

Sejuo — Tojosaki Aki
Samklasanino de Akuto, senĉese forestanta ĉe lecionoj. Ŝi kapablas flugi kaj fariĝi nevidebla. Tamen ŝi bezonas senvestiĝi, farante tion, ĉar nur ŝia korpo nevidebliĝas. Pro tio Keena ofte aperas nuda. Ŝi freneze ŝatas rizon kaj multe manĝas ĝin, diverse preparitan. Keena ofte parolas solene, sed havas infanan pensmanieron. Malkovriĝas, ke ŝi estas "leĝo de individueco", kapabla regi Diojn post kontrakto kun iu.

Korone

* **Korone** (ころね [Korone])

Sejuo — Juki Aoj
Korone estas "Liladan" (リラダン [Riradan]) — tipo de androido — kiu havas junulinan korpon kaj, ŝajne, junulinan animon. Ŝi estas sendita de la registaro al Akuto por observi lin plentage. Ŝi havas fortajn batalajn kapablojn, povas legi emociojn de homoj kaj detekti ilian manaon. Ŝi amas sian observaton, sed iufoje ŝia estraro devigas ŝin agi kontraŭ li. Korone dormas sur breto de ŝarko en la ĉambro de Akuto. Ŝi povas esti malŝaltita per eltirado de ŝia vosto, situanta malantaŭe sub ŝia jupo.

Hiroŝi

* **Miŭa Hiroŝi** (三輪 寛 [Miŭa Hiroŝi])

Sejuo — Jonaga Cubasa
Hiroŝi estas junulo el la klaso de Akuto, kiu deklaris sin sekvanto de Princo de Mallumo kaj iĝis amiko de Akuto, malgraŭ malkonsento de Akuto esti Princo de Mallumo. Hiroŝi nomas lin "*anaki*", kio signifas "pliaĝan fraton" (uzata en familio kaj mafio). En lia gepatra vilaĝo estas legendo, ke aperos heroo, kiu frakasos Princon de Mallumo. Ĉar Hiroŝi malfruiĝis al la testo de profesio, neniu krom lia instruistino ne eksciis, ke li devas iĝi heroo. Li ne havas nek fizikan forton, nek magiajn kapablojn, nek firman karakteron. Tamen li fariĝas legenda heroo kaj batalis kontraŭ monstroj kaj poste kontraŭ Akuto. Hiroŝi amas la fratinon de Ĝunko — Hattori Juko — kaj savas ŝin de monstroj.

Fuĝiko

* **Eto Fuĝiko** (江藤 不二子 [Etō Fuĝiko])

Sejuo — Ito Ŝizuka
Fuĝiko estas estrino de virina komunloĝejo de la akademio. Ŝi vidas Princon de Mallumo en Akuto kaj provas havigi lin al si por regi la mondon, kiun li certe okupos laŭ ŝia opinio. Konspire ŝi estas gvidanta nigra magiisto de la akademio. Fuĝiko konservas la malmorta kapo de sia mortinta frato. Post kiam Akuto savis ŝian vivon, ŝi ĵuras lin je fideleco kaj penas servi lin provante lerni kontroli monstrojn por li. Ekde tiam ŝi revas, ke ŝi regos la mondon kun Akuto, sidante apud lia trono.

Boiĉiro
* **Jamato Boiĉiro** (大和 望一郎 [Jamato Bōiĉirō])

Sejuo — Ŝingaki Tarusuke
Ĉefa antagonisto de la animeo. Li alvenis el estonteco, kie li havis amatinon, estontan "leĝo de individueco", kiu foriris al Princo de Mallumo. Kiel estro de fako de magia spionado, li konspiras kun Teruja Ejko. Li malamas la ĉefan heroon Akuto kiel Princojn de Mallumo. Boiĉiro celas kontrakti kun Keena, kiel kun "leĝo de individueco", por kontroli Diojn. Li kreis aparaton, per kiu Hiroŝi fariĝas heroo, por ke Hiroŝi venku Princon de Mallumo. Boiĉiro volas revenigi sian amatinon, kiun li vidas en Keena.

Ejko

* **Teruja Ejko** (照屋 栄子 [Teruja Eiko])

Sejuo — Tomacu Haruka
Filino de kapo de la klano Teruja. Li (la patro de Ejko) estas la plej alta pastro de Dio Suhara, kiun obeas ankaŭ la klano Hattori. Tamen ŝi ial estas malamiko de Ĝunko, eble pro siaj terura karaktero kaj putina konduto. Konspirinte kun Boiĉiro, ŝi mortigas sian patron kaj ricevas lian postenon. Tial la batalon kontraŭ Akuto estas estrata de Ejko, sed en fino de la batalo ŝia elvivinta patro stariĝas antaŭ ŝi.

Peterhaŭsen
* **Peterhaŭsen** (ピーターハウゼン [Pītāhauzen])

Sejuo — Nakata Ĝoĝi
Li estas drako, aparteninta al antaŭa Princo de Mallumo. Akuto agnoskas sin kiel lia mastro por savi kamaradinon Fuĝiko, ne ŝatante ideon, ke Peterhaŭsen servu lin. Tamen poste Akuto alvokas la drakon al batalo por mortigi Diojn. Peterhaŭsen tre volante helpas lin kaj eĉ oferas sin por li.

Juko

* **Hattori Juko** (服部 ゆう子 [Hattori Jūko])

Sejuo — Iguĉi Juka
Fratino de Ĝunko. Ŝi estas fama sub pseŭdonimo Hoŝino Juri (星野 ゆり [Hoŝino Juri]), kiel televida idolo. Kiam Juko estis infano, manao de monstro enloĝiĝis en ŝian korpon dum iu incidento. Pro tio ŝi sentas monstran manaon. Juko tuj komprenas, ke Akuto ne estas normala homo. Kiam ŝi renkontas Hiroŝi, ŝi ne scias, ke li estas heroo, kiu savis ŝin, sed kiam la identeco de la heroo estas malkovrita, ŝi respondas lin per reciprokeco.

### La lernanta konsilio

Lili
* **Lili Ŝiraiŝi** (リリィ 白石 [Rirji Ŝiraiŝi])

Sejuo — Hirohaŝi Rjo
Prezidanto de la lernanta konsilio de la akademio. Ŝi estas tiom malalta, ke aspektas kiel infano. Eble pro tio, Lili ĉiam surhavas grandan sorĉistinan ĉapelon kaj longan skarpon. Per magio ŝi povas ege plilongigi sian brakojn. Lili batalas sur la flanko de Akuto kune kun aliaj membroj de la konsilio, malgraŭ ke ŝi diris, ke ŝi ne konsentas kun opiniojn de Akuto.

Miĉie
Kanna
* **Kamijama Kanna** (神山 カンナ [Kamijama Kanna])

Sejuo — Mizuhara Kaoru
Librotenistino de la konsilio. Havas gajan karakteron, kapablas transformiĝi al lupo.

* **Otake Miĉie** (大竹 美智恵 [Ootake Miĉie])

Sejuo — Taketacu Ajana
Vicprezidanto de la konsilio. Ŝi surhavas du rozajn harvostojn, kapablas transformiĝi al fluego de vespertoj.

Arunuru
* **Arunuru** (アルヌール [Arunūru])

Sejuo — Kotobuki Minako
Sekretariino de la konsilio. Ŝi povas diri nenion krom ununura vorto "guga". Tamen la parolkapablo venas al ŝi en la fino.

### Aliaj

Micuko

* **Torii Micuko** (鳥井 美津子 [Torii Micuko])

Sejuo — Takahaŝi Ĉiaki
Klasgvidantino de Akuto (do ankaŭ de Hiroŝi, Keena kaj Ĝunko), kuracisto kaj magia esploristo de la akademio. Ŝi estas sufiĉe bonkora. Tamen Micuko ofte aŭdeble revas, ke ŝi esploru la korpon de Akuto, farigante lin zombio, post kiam li mortos aŭ iu mortigos lin.

2V

* **2V** (ツーブイ [Cū Bui])

Sejuo — Higuĉi Tomojuki
Magiisto-marionetisto el la fako de magia spionado. Li helpas al Ejko en la batalo kontraŭ Princo de Mallumo. Tamen poste li agas kontraŭ ŝi. Fine malkovriĝas, ke lia korpo estas nur unu el liaj pupoj, kiujn li regas. Rezulte neniu scias, kie li estis, kiel li aspektas, kiu estas lia aĝo kaj eĉ lia sekso). Post la batalo li senspure malaperas (aŭ pli precize, liaj pupoj ne plu aperas).

Listo de epizodoj
-----------------


| n-ro | titolo | japane | prononco | aperdato |
| --- | --- | --- | --- | --- |
| 01 | Naskiĝis Princo de Mallumo, ne volanta esti tiu | 魔王が誕生しちゃった! | [Maō ga tanĝō ŝiĉatta!] | 3a de aprilo 2010 |
| 02 | Stranga Observanto | おかしな監視員 | [Okaŝi na kanŝin] | 10a de aprilo 2010 |
| 03 | Iomete Timiga Sempai | ちょっと怖い先輩 | [Ĉotto koŭai sempai] | 17a de aprilo 2010 |
| 04 | Ĉu sole estas gaje? | 独房は楽しい？ | [Dokubō ŭa tanoŝii?] | 24a de aprilo 2010 |
| 05 | Gardu vin de subteraj labirintoj | 地下迷宮にご用心 | [Ĉika meikjū ni gojōĝin] | 1a de majo 2010 |
| 06 | Ni iru al la ĉemara lernejo! | 臨海学校へ行こう! | [Rinkaigakkō e ikō!] | 8a de majo 2010 |
| 07 | La legenda heroo aperas! | 伝説の勇者現る! | [Densecu no jūŝa araŭaru!] | 15a de majo 2010 |
| 08 | Ĉu ŝi plaĉas al vi? | あの子にご執心? | [Ano ko ni goŝōŝin?] | 22a de majo 2010 |
| 09 | Kaoso de subita fianĉa konatigo | とんだお見合い騒動 | [Tonda omiai sōdō] | 29a de majo 2010 |
| 10 | Granda milito de Akuto en la ĉefurbo | 阿九斗の帝都大戦争 | [Akuto no teito daisensō] | 5a de junio 2010 |
| 11 | Fina batalo de la virinoj | 女たちの最終決戦 | [Onnataĉi no saiŝū kessen] | 12a de junio 2010 |
| 12 | Ĉu ĉio finiĝas? | おしまいは完璧? | [Oŝimai ŭa kampeki?] | 18a de junio 2010 |